Villañoko Esparrua

Villañoko Esparrua edo Bilañoko Esparrua () Urduñako udalerri bizkaitarrak Burgosko Lausa Haranean, Merindadeen eskualdean, duen barrendegi bat da. Barrendegi hau bere osotasunean Villaño alkate-auzoak inguratzen du.

 Historia 
Exklabe honen jatorria Gaztelako Komunitateen Gerran aurkitzen da. Gatazka horren testuinguruan Karlos I.a enperadoreak Urduñari lursail hau eman zion bertako biztanleek Gaztelako Koroari eskainitako babesagatik. Lursail horren zabalera mugatzeko hainbat mugarri ezarri ziren. Egun, gehienak galduak daude. Esparru horren barruan zeuden hiru etxebizitzak bizkaitartzat hartzen ziren legediaren arabera. Bere zabalera hektarea erdi baina gutxiagokoa da.

Lursail horren sorreratik 1951. urtera arte hainbat alditan bisitatu zuten Urduñako udal agintariek lur saila. Bisita horiek esparruaren egoeraren aztertzea eta mantenua zuten helburu. 

2015ean Arturo Aldecoa Bizkaiko Batzar Nagusietako PPko kideak barrendegiaren estatus bizkaitarra aldarrikatzea eskatu zion Foru Aldundiari, baina bere proposamena ukatu zuten. Zazpi urteren ondoren, 2022an, Urduñako Udalak esparrua ikertzeko prozesuari ekin zion, hura udal hirigintzako dokumentazioan sartzeko helburuarekin.

 Erreferentziak 

 Kanpo estekak 

 El cachito de Bizkaia que está en Burgos y no sale en los mapas
 La 'cerca de Villaño' en medio de Burgos, más cerca de ser oficialmente Bizkaia
 Este trozo de Burgos es Bizkaia! - La Cerca de Villaño

Kategoria:Urduña
Kategoria:Burgosko Merindadeak